
Cellulóztartalmú hulladékok termolitikus átalakításával nyert „bio-char” hasznosításának vizsgálata

A világ népességnövekedéséből adódóan jelentős mennyiségben keletkeznek hulladékok, beleértve a települési szilárd hulladékot, a szennyvíziszapot és a biomasszát is. Az egyre növekvő mennyiség újrahasznosítása érdekében különböző eljárásokat alkalmaznak. A dolgozatban az irodalmi áttekintésben bemutatásra kerül a szennyvíziszap jelentette probléma, majd a kezelésének lehetőségei. A kezelési lehetőségek közül bővebb kifejtésre kerülnek a termolitikus átalakítások, amely során magas hőmérsékleten (300-1000°C) kerül a hulladék átalakításra, ahol hidrogénben, szén-monoxidban és szénhidrogénekben dús gáztermék, különböző szénhidrogénekben dús folyadéktermék (pirolízis olaj, bio-olaj) és nagy széntartalmú szilárd maradék (bio-char) keletkezik. A termékek bemutatását és az előállításukat befolyásoló paraméterek hatását követően a bio-char felhasználására, azon belül is az adszorbensként való alkalmazása kerül bővebb kifejtésre. Az irodalmi áttekintést követően bemutatásra kerül a felhasznált alapanyag, majd a bio-char előállítására alkalmazott kísérleti berendezés valamint a műveleti paraméterek. A keletkező termékek vizsgálati módszereinek ismertetését követően elemeztem és értékeltem a kapott eredményeket. Ezt követően vizsgáltam bioszorbensek (bio-char) CO2 megkötő képességét és elemeztem a kapott eredményeket.



